**РЕПУБЛИКА СРБИЈА**

**ОПШТИНА РАЧА**

**Број:021-343/2023-II-02**

**Датум: 04.09.2023. године**

На основу Одлуке о избору јединице локалне самоуправе у Републици Србији, ван АП Косова и матохије за доделу средстава намењених за куповину огревног дрвета са превозом за најугроженије породице избеглица и интерно расељених лица број 553-334/13-2023 и Уговора о сарадњи на реализацији помоћи за куповину огревног дрвета са превозом за најугроженије породице избеглица и интерно расељених лицаброј 553-374/3-2023, Комисија за избор корисника за доделу помоћи за економско оснаживање породица избеглих и интерно расељених лица на територији општине Рача, дана 04.09.2023. године расписује

**ЈАВНИ ПОЗИВ**

**за доделу огрева**

**Избеглицама и интерно расељеним лицима који се налазе на територији општине Рача,да у року од 15 дана поднесу захтев за доделу огрева. Право на помоћ имају сва избегла и интерно расељена лица која испуњавају услове утврђене Правилником, уз напомену да бивша избегла лица не могу конкурисати.**

Основни услов да би лице могло конкурисати је: пребивалиште (боравиште) на подручју општине.

Предност у остваривању овог права има:

* Самохрани родитељ са дететом, децом испод 18 година живота или студентом до 26 године живота;
* Домаћинства са трудницама или дететом, децом до 5 година живота;
* Домаћинства са три или више генерација са једним или више чланова преко 60 година живота;
* Домаћинства са чланом оболелим од тешке болести, или чланом лица са посебним потребама;
* Домаћинства са троје и више деце испод 18 година живота;
* Једночлана-старачка – самачка домаћинства преко 65 година живота,

Право на помоћ се реализује попуњавањем Пријавног обрасца, који је дат у прилогу Јавног позива.

Уз попуњен Пријавни образац, подносилац је дужан да достави и сву потребну документацију, и то:

* Фотокопија личних карата, избегличких и расељеничких (за сваког члана);
* Фотокопију пријаве боравка за све чланове домаћинства;
* За незапослене – потврде о незапослености од Националне службе за запошљавање,
* За незапослене који нису у евиденцији Националне службе за запошљавање

-оверена изјава да лице није запослено нити пријављено на Биро;

* За запослене потврда послодавца о висини примања за претходна три месеца;
* За пензионере – копија последњег пензионог чека;
* За самохране родитеље, оверена изјава два сведока да подносилац захтева сам брине о деци-детету без помоћи другог родитеља или пресуда суда о старатељству над дететом;
* За једночлана, старачка домаћинства-оверена изјава са два сведока да лице живи само,
* За децу и студенте - потврда о школовању;
* За малолетна лица –фотокопија извода из МКР.

Напомена: С обзиром на то да се овај Јавни позив односи на доделу огрева, није могуће улагање приговора на одлуку Комисије.

Пријава са пратећом документацијом  подноси се у ОУ Рача, преко **Писарнице Oпштине**, **Карађорђева 48., 34210 Рача ,** уз назнаку - Комисија за избор корисника за доделу помоћи за економско оснаживање породица избеглих и интерно расељених лица на територији општине Рача

Јавни позив је отворен од 04.09.2023. до 18.09.2023.године.

**Неблаговремене пријаве се неће разматрати.** Пријавни обрасци и све информације се могу преузети у ОУ Рача - код Повереника за избегла и интерно расељена лица општине Рача на број тел. 069/8084029.

 **Председник Комисије**

 \_\_\_\_\_\_\_\_\_\_\_\_\_\_\_\_\_\_

 Сузана Милошевић